Aziz Ibragimov. Aziz Shokirovich Ibragimov (21-iyul 1986-yil Toshkent Oʻzbekiston) — yarim himoyachi va hujumchi sifatida oʻynagan oʻzbek futbolchisi. Xalqaro maydonda Oʻzbekiston terma jamoasi sharafini himoya qilgan. Klubdagi faoliyati. Aziz Ibrohimov 1986-yil 21-iyulda Sovet Oʻzbekistoni poytaxti Toshkent shahrida tugʻilgan. 8 yoshida futbol oʻynay boshlagan. Dastlabki yillarida u jang sanʼatlariga qiziqib, karate va taekvondo bilan shugʻullanishni orzu qilgan, ammo keyin orzulari oʻzgarib futbolga oʻtgan. U Toshkentning „Paxtakor“ klubini futbol akademiyasida tahsil olgan, biroq keyinchalik ayrim muammolar tufayli „Tekstilshchik“ futbol maktabiga koʻchib oʻtishga majbur boʻlgan. Professional faoliyatini 2004-yilda Toshkentning sobiq „Traktor“ klubida boshlagan. 2005/2006-yillarda Qashqadaryoning „Shoʻrtan“ va "Mash’al" jamoalarida toʻp surgan. 2007/2008-yillarda Slovakiyaning „Slovan“ jamoasida oʻynagan. 2008-yildan 2011-yilgacha u Chexiyaning „Bohemians 1905“ jamoasida oʻynagan. 2008/09-yilgi mavsumda Bohemians 1905 tarkibida u gʻolibiga aylangan. 2012-yilda u Xitoy Superligasining „Qingdao Zhongneng“ klubida oʻz faoliyatini boshlagan. Keyingi yillarda 2014-yilgacha Chexiyaning turli klublarida toʻp surgan. 2014/2016-yillarda Oʻzbekistonning „Andijon“, „Dinamo“ va „Buxoro“ klublarida futbolchilik faoliyati bilan shugʻullangan. 2017-yilning yanvar oyida Eronning „Mashin Sazi“ jamoasiga oʻtgan. 2021-yilda u nafaqaga chiqishini eʼlon qilgan. 2022-yil Yaypanning „Turon“ klubi taklifi bilan futbolchilik faoliyatini tikladi. Terma jamoadagi faoliyati. 2007-yildan 2011-yilgacha Oʻzbekiston terma jamoasida oʻynagan. 17 ta oʻyinda maydonga tushib, 3 ta golga mualliflik qilgan. Terma jamoa bilan birga 2007 va 2011-yillarda Osiyo Kubogida ishtirok etgan. Shaxsiy hayoti. Aziz Ibragimov uylangan, ayni damda nafaqada farzand tarbiyasi bilan mashgʻul.